CELEX: 32004R1875
Language: fi
Date: 2004-10-28 00:00:00
Title: Komission asetus (EY) N:o 1875/2004, annettu 28 päivänä lokakuuta 2004, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden II ja III muuttamisesta natriumsalisylaatin ja fenvaleraatin osaltaETA:n kannalta merkityksellinen teksti

29.10.2004   
            
            
               FI
            
            
               Euroopan unionin virallinen lehti
            
            
               L 326/19
            
         
      KOMISSION ASETUS (EY) N:o 1875/2004,
   annettu 28 päivänä lokakuuta 2004,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden II ja III muuttamisesta natriumsalisylaatin ja fenvaleraatin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 3 artiklan ja 4 artiklan kolmannen kohdan,
   ottaa huomioon eläinlääkekomitean muotoilemat Euroopan lääkearviointiviraston lausunnot
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Natriumsalisylaatti on sisällytetty liitteeseen II kaikkien elintarvikkeita tuottavien eläinten osalta kaloja lukuun ottamatta, mutta ainoastaan ulkoisesti käytettynä. Merkintää olisi laajennettava kattamaan aineen käyttö suun kautta nautaeläinten ja sikojen osalta lukuun ottamatta eläimiä, jotka tuottavat maitoa elintarvikkeeksi.
            
         
               (3)
            
            
               Fenvaleraatin jäämien väliaikaisten enimmäismäärien soveltamisaika päättyy 1 päivänä heinäkuuta 2004. On tarkoituksenmukaista, että ainetta koskevat tieteelliset tutkimukset saatetaan päätökseen, ja jäämien väliaikaisten enimmäismäärien voimassaoloaikaa olisi sen vuoksi jatkettava 1 päivään heinäkuuta 2006.
            
         
               (4)
            
            
               Asetus (ETY) N:o 2377/90 olisi sen vuoksi muutettava vastaavasti.
            
         
               (5)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (6)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liitteet II ja III tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 28 päivästä joulukuuta 2004.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä lokakuuta 2004.
      
         
            Komission puolesta
         
         Olli REHN
         
         
            Komission jäsen
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1851/2004 (EUVL L 323, 26.10.2004, s. 6).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      A.   Lisätään seuraava(t) aine(et) asetuksen (ETY) N:o 2377/90 liitteeseen II:
      2.   Orgaaniset ja kemialliset yhdisteet
      
                  Farmakologisesti vaikuttava aine/aineet
               
               
                  Eläinlajit
               
            
                  ”Natriumsalisylaatti
                  
               
               
                  Nauta, sika (1)
                  
               
            B.   Lisätään seuraava(t) aine(et) asetuksen (ETY) N:o 2377/90 liitteeseen III.
      2.   Antiparasiittiset aineet
      2.2   Ulkoloislääkkeet
      2.2.3   Pyretriini ja pyretroidit
      
                  Farmakologisesti vaikuttava(t) aine(et)
               
               
                  Merkkijäämä
               
               
                  Eläinlajit
               
               
                  JEM
               
               
                  Kohdekudos
               
            
                  ”Fenvaleraatti
                      (2)
                  
               
               
                  Fenvaleraatti (RR-, SS-, RS- ja SR-isomeerien yhteismäärä)
               
               
                  Nauta
               
               
                  25 μg/kg
               
               
                  Lihas
               
            
                  250 μg/kg
               
               
                  Rasva
               
            
                  25 μg/kg
               
               
                  Maksa
               
            
                  25 μg/kg
               
               
                  Munuaiset
               
            
                  40 μg/kg
               
               
                  Maito
               
            
         (1)  Käytettäväksi suun kautta. Ei eläimille, jotka tuottavat maitoa elintarvikkeeksi.”
      
         (2)  Väliaikaiset jäämien enimmäismäärät voimassa 1.7.2006 asti.”